Държавен вестник, бр. 89, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  89
„(2) Стойността по ал. 1, т. 5 се определя 
въз основа на стойността на отделните меди­
цински изделия, договорена през предходната 
година, коригирана с инфлационния индекс за 
съответния период.“
3. Досегашната ал. 2 става ал. 3.
4. Досегашната ал. 3 става ал. 4 и в нея ду­
мите „по ал. 1 и 2“ се заменят с „по ал. 1 и 3“.
§ 10. В чл. 11 се правят следните изменения 
и допълнения:
1. Досегашният текст става ал. 1.
2. Създава се ал. 2: 
„(2) Спецификациите по чл. 8а, 9 и 10 се 
изготвят на база анализ на получените и израз­
ходваните количества от лечебните заведения 
през предходната и текущата година, брой 
болни, очакван брой болни и в съответствие с 
осигурените в бюджета на Министерството на 
здравеопазването средства.“
§ 11. Член 12а се изменя така:
„Чл.12а. Въз основа на предоставената ин­
формация по чл. 30, заявките и отчетите по чл.  
23 и 24 Министерството на здравеопазването 
разпределя пропорционално лекарствените 
продукти до лечебните заведения, направили 
заявките, в рамките на договорените за годи­
ната количества.“
§ 12. Създава се чл. 12б:
„Чл. 12б. (1) Документите и протоколите по 
реда на тази наредба се изготвят и представят 
на хартиен носител или в електронен вариант.
(2) Спецификациите по чл. 8, 8а, 9 и 10 се 
изготвят на хартиен носител.“
§ 13. В чл. 14 се създават ал. 7 и 8:
„(7) Лекарят по ал. 6 извършва последва­
що наблюдение на пациентите, на които са 
отпуснати лекарствени продукти по реда на 
тази наредба. 
(8) За резултатите от лечението лекарят 
по ал. 6 периодично уведомява комисията по 
чл. 14, ал. 1.“
§ 14. Член 15 се изменя така: 
„Чл. 15. (1) Лекарствените продукти по чл. 2, 
ал. 6 се предписват по реда на чл. 14. 
(2) Протоколите с предписаните от комисията 
по чл. 14, ал. 1 лекарствени продукти по чл. 2, 
ал. 6 се изпращат на централната комисия към 
Министерството на здравеопазването в 7-дневен 
срок от издаването им. 
(3) Централната комисия към Министерство­
то на здравеопазването разглежда протоколите 
и извършва преценка за съответствие на на­
значеното лечение и алгоритмите на лечение 
на заболяванията с лекарствените продукти от 
списъка по чл. 2, ал. 2.
(4) Централната комисия към Министер­
ството на здравеопазването може да поиска 
допълнителна информация, необходима за 
извършване на преценката по ал. 3. 
(5) В случай че централната комисия установи 
наличие на несъответствие на назначеното лече­
ние с алгоритмите на лечение на заболяванията 
с лекарствените продукти от списъка по чл. 2, 
ал. 2, тя уведомява съответното лечебно заве­
дение. В този случай отношенията се уреждат 
съобразно договорите по чл. 2б, ал. 5.“
§ 15. В чл. 17 ал. 2 се отменя.
§ 16. Член 23 се изменя така:
„Чл. 23. (1) За получаване на необходимите 
предписани количества лекарствени продукти 
лечебните заведения изготвят заявки по образец 
съгласно приложение № 10.
(2) Заявките по ал. 1 са за срок два месеца 
и се изпращат в Министерството на здраве­
опазването до 1-во число на месеца, предхождащ 
периода, за който се изготвя заявката.
 (3) Министърът на здравеопазването може 
със заповед да определи конкретни лекарствени 
продукти, за които заявките по ал. 1 се изготвят 
за срок един месец и се изпращат в Минис­
терството на здравеопазването до 1-во число 
на месеца, предхождащ периода, за който се 
изготвя заявката.
(4) Заявките по ал. 1 се изготвят от ръко­
водителя на аптеката към лечебното заведение 
след съгласуване с лекарите по чл. 13 и14 и се 
подписват от ръководителя му или упълномоще­
но от него лице. За достоверността на заявките 
отговорност носят ръководителят на лечебното 
заведение и ръководителят на аптеката.
(5) Заявките за количества лекарствени 
продукти, по-големи от 10 % в сравнение с 
предходния период, се аргументират писмено 
за всеки конкретен пациент.
(6) Непостъпването в Министерството на 
здравеопазването в срок на заявките по ал. 2 
и 3 се счита за липса на необходимост от 
лекарствени продукти, доставяни по реда на 
тази наредба.“
§ 17. В чл. 24 се правят следните изменения:
1. В ал. 2 и 3 думите „и регионалните цен­
трове по здравеопазване“ се заличават.
2. Алинея 4 се изменя така:
„(4) Отчетите по ал. 1 се изготвят от ръко­
водителя на аптеката към лечебното заведение 
и се подписват от ръководителя на лечебното 
заведение или упълномощено от него лице. 
За достоверността на отчетите същите носят 
съответната отговорност.“
§ 18. Член 28 се отменя.
§ 19. В чл. 30, ал. 3 думите „на РЦЗ“ се 
отменят.
§ 20. Член 32 се отменя.
§ 21. В чл. 33 се правят следните изменения:
1. В ал. 2 думите „и регионалните центрове 
по здравеопазване“ се заличават.
2. В ал. 3 думите „и от директора на съот­
ветния регионален център по здравеопазване 
или упълномощени от тях лица“ се заменят с 
„или упълномощено от него лице“.
§ 22. В чл. 34 се правят следните изменения:
1. В ал. 2 думите „и регионалните центрове 
по здравеопазване“ се заличават.